**ისტორიისა და სამოქალაქო განათლების კონკურსი საბაზო საფეხურის**

**მოსწავლეებისათვის**

კონკურსის პირობები: კონკურსი ჩატარდება ორ ტურად.

**პირველი ტური** - არის წერილობითი ფორმის. კონკურსში მონაწილე ყველა გუნდს გადაეცემა ტესტი, რომელზეც ერთდროულად მუშაობს გუნდი მთლიანი შემადგენლობით და განსაზღვრული დროის ამოწურვის შემდეგ აბარებს კონკურსის ორგანიზატორს შესრულებულ ნამუშევარს.

**პირველი ტურის ტესტი უნდა მოიცავდეს ისეთ დავალებებს როგორიცაა**: (ისტორიული წყაროს ანალიზი, მოცემული ტერმინებისა და სიტყვების განმარტება, ისტორიული პიროვნებებისა და ფაქტების ქრონოლოგიური პრინციპით დალაგება).

1. მოსწავლეებს მიეწოდებათ ისეთი ტექსტი, რომელიც შეესაბამება მათ ასაკს - ისტორიული წყარო, რომლის ავტორიც შეიძლება უცნობი იყოს ბავშვებისთვის, მაგრამ თავად მოვლენის, ისტორიული პიროვნების შესახებ მათ უკვე უნდა ჰქონდეთ წარმოდგენა, რათა გუნდმა შეძლოს ისტორიულ წყაროში არსებულ ინფორმაციაზე საუბარი და დასმულ კითხვებზე სწორი პასუხების გაცემა. მაქსიმალური შეფასება 13 ქულა.

2. მოსწავლემ უნდა ამოიცნოს კონკრეტული მოვლენა ან ფაქტი, გამოიყენოს სამოქალაქო განათლების გაკვეთილებზე მიღებული ინფორმაცია და განმარტოს მისი მნიშვნელობა მაქსიმალური შეფასება 4 ქულა (2 დავალება, 2-2 ქულიანი).

3. მოსწავლემ ქრონოლოგიური თანმიმდევრობით, ძველიდან ახლისაკენ ან, ახლიდან ძველისაკენ, უნდა დაალაგოს პიროვნებები ან მოვლენები, მათი მოღვაწეობის პერიოდის ან იმის მოხედვით თუ რომელი მოვლენა მოხდა უფრო ადრე ან უფრო გვიან. მაქსიმალური შეფასებაა 2 ქულა.

4. მცდარია თუ ჭეშმარიტი (სამოქალაქო განათ) სამი დავალება თითო 1 ქულიანი. სულ 3 ქულა.

5. ისტორიის შინაარსის 5 დახურული შეკითხვა. თითოეული შეკითხვა 1 ქულა. სულ 5 ქულა.

6. სამი ღია შეკითხვა სამოქალაქო განათლებიდან - 3 ქულა

**ტესტის შესასრულებლად მაქსიმალურ დროდ უნდა განისაზღვროს - 2 სთ. 30 წთ.**

**ტესტის მაქსიმალური ქულა უნდა იყოს 30.**

**მეორე ტურში** - მონაწილეობენ პირველ ტურში საუკეთესო შედეგის მქონე გუნდები. მეორე ტური არის წერილობითი სახის შეჯიბრი და შედგება 5 რაუნდისაგან:

**I რაუნდი -** ისტორიული რუკის (ილუსტრაცია, კარიკატურა) ანალიზი

**ისტორიული რუკის ანალიზი**

გუნდებს წარედგინება ერთი ისტორიული რუკა მათთვის ნაცნობ თემაზე და დავალების შესასრულებლად ეძლევა 15 წუთი. გუნდებს მოეთხოვება ამოიცნონ რუკაზე აღწერილი ისტორიული ეპოქა და მოვლენები. რუკას თან ახლავს პირობითი ნიშნები, ანუ რუკის ლეგენდა, რომელიც მოსწავლეებს დაეხმარება პასუხების გაცემაში.

ნაშრომი უნდა შეფასდეს კომისიის მიერ ადგილზე, წინასწარ შემუშავებული გამჭვირვალე, გაზომვადი კრიტერიუმების მიხედვით.

ისტორიული რუკის ანალიზის მაქსიმალური შეფასებაა 8 ქულა.

**II რაუნდი** - კაპიტნების ტური \_ წერითი დავალების შესრულება

გუნდებს მიეცემათ 7 კითხვიანი წერითი დავალება, რომელშიც უნდა იპოვონ კითხვების შესაბამისი პასუხები და აღნიშნონ ციფრებით. (მაგ.: მონღოლთა ერთ-ერთმა ბელადმა თემუჩინმა მონღოლური ტომები გააერთიანა 1206 წელს)

სწორი პასუხი შეფასდება 1 ქულით. არასწორი პასუხი ფასდება 0 ქულით.

მაქსიმალური შეფასება - 7 ქულა.

**III რაუნდი** - შესაბამისობის დადგება \_ სამოქალაქო განათლება

გუნდებს მიეცემათ ვიზუალური მასალა და ტერმინოლოგიური ლექსიკონი და უნდა დაადგინონ შესაბამისობა მათ შორის: 5 დავალება - თითოეული 1 ქულიანი. სულ 5 ქულა.

**IV რაუნდი ისტორიული წყაროს (ტექსტი, ილუსტრაცია, კარიკატურა) ანალიზი**

გუნდებს წარედგინება ერთი წყარო მათთვის ნაცნობ თემაზე და დავალების შესასრულებლად ეძლევა 15 წუთი. გუნდებს მოეთხოვება ამოიცნონ ისტორიული ეპოქა და მოვლენა.

ტექსტის შემთხვევაში საჭიროა მოსწავლეებს მიეწოდოს ისეთი ტექსტი, რომელიც შეესაბამება მათ ასაკს - ისტორიული წყარო, რომლის ავტორიც შეიძლება უცნობი იყოს ბავშვებისთვის, მაგრამ თავად მოვლენის, ისტორიული პიროვნების შესახებ მათ უკვე უნდა ჰქონდეთ წარმოდგენა, რათა გუნდმა შეძლოს ისტორიულ წყაროში არსებულ ინფორმაციაზე საუბარი და დასმულ კითხვებზე სწორი პასუხების გაცემა.

დავალება უნდა შედგებოდეს 5 (ხუთი) ერთქულიანი შეკითხვისგან. ნაშრომი უნდა შეფასდეს კომისიის მიერ ადგილზე, წინასწარ შემუშავებული გამჭვირვალე, გაზომვადი კრიტერიუმების მიხედვით.

**V რაუნდი -** სიტუაციური ამოცანის განხილვა\_ სამოქალაქო განათლება

გუნდებს მიეწოდებათ გარკვეული ინფორმაცია, რომელიც უნდა განიხილონ წინასწარ შეთავაზებული 2 შეკითხვის მიხედვით (2 ქულა) და უნდა შექმნან შესაბამისი ვიზუალური რესურსი, რომელიც შეფასდება 3 ქულით. სულ 5 ქულა.

**მეორე ტურის მაქსიმალური შეფასებაა 30 ქულა.**

გამარჯვებულები გამოვლინდებიან მეორე ტურის ხუთივე რაუნდში მიღებული შედეგების შეჯამების შედეგად.